### 5.     Beslutning om endelig vedtagelse af ændring af regulativ for husholdningsaffald 2020

**Åbent**

Sagsnr.: 326-2020-10316       J.nr.: 07.00.03           Dokumentnr.:
326-2020-228503

**Sagstype**

Beslutning.

**Resume og sagens baggrund**

Teknik- og Miljøudvalget har på sit møde den 7. maj 2020
godkendt et forslag til ændringer af regulativ for husholdningsaffald.
André Holm for genanvendeligt papir/karton og metal/plast samt småt
elektronik er indskrevet i regulativet. Derudover tilbydes en mulighed for
etablering af nedgravede affaldscontainere for grundejernes egen regning.
Regulativet har været i offentlig høring i fire uger, og der er ikke indkommet
bemærkninger. Ændringer til regulativet for husholdningsaffald fremlægges til
endelig vedtagelse.

**Indstillinger**

Direktøren indstiller, at ændringer i regulativ for
husholdningsaffald vedtages endeligt.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Teknik- og Miljøudvalget har på mødet den 7. maj 2020
godkendt forslag til ændringer af regulativ for husholdningsaffald.
André Holm ved husstandene for genanvendeligt papir/karton og metal/plast
samt småt elektronik er indskrevet i regulativet. Derudover er der givet
mulighed for etablering af nedgravede affaldscontainere for grundejernes egen
regning. Kommunen godkender etablering af nedgravede containere efter en
ansøgning og på baggrund af en vejledning herom, se bilag 2.

Forslaget til regulativet har været fire uger i offentlig
høring på kommunens hjemmeside, og der har været en annonce herom i lokalavisen
Kalundborg Nyt. Der er ikke indkommet bemærkninger fra høringen.
Administrationen har foretaget redaktionelle rettelser i regulativet, siden
forslag til regulativet har været til godkendelse hos Teknik-
og Miljøudvalget og i offentlig høring. Regulativet i sin endelige form er
vedlagt i bilag 1.

I regulativet for husholdningsaffald fremgår det

·
af § 10, at der i ordningen husstandsindsamles papir og karton,
som opsamles i samme beholderrum.

·
af § 13, at der i ordningen husstandsindsamles metal, som
opsamles i samme beholderrum som plast.

·
af § 14, at der i ordningen husstandsindsamles plast, som
opsamles i samme beholderrum som metal.

·
af § 19, at der i ordningen husstandsindsamles småt elektronik
svarende til det, som der kan være i en 4 liters frysepose, der så lægges på
låget af en affaldsbeholder til de øvrige affaldsfraktioner. Renovatøren
medtager posen med småt elektronik ved tømning af affaldsbeholderen.

·
af §§ 9, 10, 13 og 14, at der i ordningerne er mulighed for at
ansøge om og få godkendt etablering af nedgravede affaldscontainere efter en
vejledning, se bilag 2. Det er for grundejers egen regning. Det er kun muligt
at få godkendt nedgravede containere, hvis de omfatter alle affaldsfraktionerne
restaffald, bioaffald, papir/karton og metal/plast. Det er for at sikre, at de
forskellige affaldsfraktioner bliver sorteret og afleveret til genanvendelse:
Det sker bedst, når beholdere er placeret samme sted.

Formål med et regulativ for husholdningsaffald

Et regulativ for affald har til formål at fastsætte
bestemmelser om indsamlingsordningernes omfang og tilrettelæggelse herunder
krav om sortering, anvendelse af beholder og afhentning af affald.Regulativet er udarbejdet efter et fast nationalt
paradigme med obligatorisk tekst udbygget med fritekst, hvor der er mulighed
for nærmere at beskrive kommunens affaldsordninger.

Ikrafttræden

Regulativet for husholdningsaffald med vedtagne ændringer vil
gælde fra den 1. november 2020 samtidig med, at den nye ordning for
husstandsindsamling af papir/karton og metal/plast samt småt elektronik træder
i kraft. Det er også samtidigt med, at der kommer ny renovatør på ordningerne
for husstandsindsamling af dagrenovation, papir/karton, metal/plast, batterier
og småt elektronik.

Muligheden for tømning af nedgravede
affaldscontainere træder i kraft den 1. januar 2021, hvor nye gebyrer godkendt
af kommunalbestyrelsen træder i kraft.

Endelig vedtagelse af ændringer af regulativet bliver
offentligt annonceret på kommunens hjemmeside og i lokalavisen Kalundborg Nyt.
Regulativet vil fremgå af kommunens hjemmeside såvel som i den nationale
database for alle kommuners affaldsregulativer, NSTAR hos Energistyrelsen.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 Regulativ Husholdningsaffald 2020 | 326-2020-259166 |
| Bilag 2 Vejledning nedgravede affaldsløsninger | 326-2020-259168 |